open-index/open-wikipedia-markdown huggingface dataset:
S/2003 J 4

**S/2003 J 4** הוא ירח של כוכב הלכת צדק.

S/2003 J 4 התגלה בשנת 2003 על ידי קבוצת אסטרונומים מאוניברסיטת הוואי שבראשה עמד סקוט שפרד. לאחר גילוי קוטלג הירח השם S/2003 J 4.

קוטרו של S/2003 J 4 הוא 2 קילומטר ומהירותו בעת הקפתו את צדק היא 2.34 ק"מ לשנייה.

רדיוס מסלולו של S/2003 J 4 סביב צדק הוא 23,571,000 ק"מ ומשך זמן הקפתו סביב צדק הוא 739.294 ימים.

S/2003 J 4 בעל בהירות של 23.

S/2003 J 4 בעל אלבדו של 0.04 ואקסצנטריות של 0.3003.

S/2003 J 4 משתייך לקבוצת הירחים פסיפאה, קבוצת ירחים זו קרויה על שמו של הירח פסיפאה, ירחיה של קבוצה זו מקיפים את צדק ממרחק של 22.8 עד 24.1 מיליון ק"מ, לקבוצה זו משתייכים הירחים: פסיפאה, סינופה, קלירואי, מגאקליטה, אוטונואה, יורידמה, ספונדה.

## קישורים חיצוניים

קטגוריה:ירחי צדק
Ihr Menschen, rühmet Gottes Liebe, רי"ב 167

200px|ממוזער|שמאל|לידת יוחנן המטביל, מימין זכריה כותב את שמו של התינוק, מאת Pontormo
**Ihr Menschen, rühmet Gottes Liebe** (בעברית: בני אדם, שבחו את אהבתו של אלהים), רי"ב 167, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה בחג יוחנן המטביל, שחל ב-24 ביוני 1723.

## רקע
באך עבד כנגן עוגב בעיר מילהאוזן בין 1707 ל-1708, אך שלח ידו גם בהלחנת קנטטות. לאחר מכן היה מלחין החצר של הדוכס בוויימאר מ-1708 עד 1717, וחיבר שם כ-20 קנטטות "דתיות" שנועדו לביצוע כחלק מתפילת יום ראשון בכנסייה. לאחר מכן עבר לעיר קטן, התמנה לקאפלמייסטר וחיבר מוזיקה בסגנון חופשי ולא דתי.

בפברואר 1723 נבחן באך עם עוד כמה מועמדים לתפקיד מנצח המקהלה ואחראי על המוזיקה בכנסיות המרכזיות בלייפציג. הוא התקבל לתפקיד והחל את עבודתו בחודש מאי באותה שנה. הוא חי ופעל בעיר כ-27 שנים, עד מותו. שם כתב את רוב הקנטטות שלו: מתוך יותר מ-200 קנטטות שידוע עליהן כיום, פחות מ-40 נכתבו עד הגיעו ללייפציג וכל השאר נכתבו בעיר; בדומה לעבודתו בוויימאר, מטרתו הייתה להלחין קנטטה עבור כל מועד בשנה, תוך כמה שנים. עם זאת, נהג מדי פעם לבצע שוב קנטטות ישנות שלו, לעיתים עם עריכות ושינויים קלים.

קנטטה זו הייתה הרביעית שהלחין באך מאז החל למלא את תפקידו בלייפציג, לאחר רי"ב 75, רי"ב 76 ורי"ב 24. את האחרונה ביצע רק ארבעה ימים לפני הנוכחית, והזמן הקצר לא הספיק לבאך על מנת לכתוב חלקים נוספים ותזמור רחב לקנטטה, ולכן השתמש רק בקטע מקהלה אחד.

ב-1887 הוציאה לאור חברת באך את הקנטטה לראשונה, בכרך 33 של פרסומיה.

## מילים ומוזיקה
סדר הקריאה לאותו יום כולל פסוקים מספר ישעיהו המתארים את בשורת הגאולה הקרבה, ומהבשורה על-פי לוקאס בהם מתוארת לידתו של יוחנן המטביל ותפילת הבנדיקטוס של אביו זכריה. מחבר הלברית אינו ידוע מלבד קטע הסיום שלקוח ממזמור של המשורר הגרמני יוהאן גרמאן (Johann Gramann). הטקסט עוסק בשבח האלוהים בדומה לתפילתו של זכריה, בתיאור שליחותו של יוחנן ובדרך שהוא סלל לקראת בואו של ישו כגואל.

הקנטטה נועדה לביצוע על ידי סולני סופרן, אלט, טנור ובס בליווי מקהלה בת ארבעה קולות, ביוגל, אבוב ציד, אבוב, שני כינורות, ויולה ובאסו קונטינואו. לקנטטה חמישה חלקים במבנה המקובל אצל באך, של אריה ורצ'יטטיב לסירוגין ובסיום מקהלה:
# אריה לטנור: *Ihr Menschen, rühmet Gottes Liebe* (בני אדם, שבחו את אהבתו של אלהים)
# רצ'יטטיב לאלט: *Gelobet sei der Herr Gott Israel* (ברוך ה' אלוהי ישראל)
# אריה בדואט לסופרן ולאלט: *Gottes Wort, das trüget nicht* (דבר אלהים אינו מכזב)
# רצ'יטטיב לבס: *Des Weibes Samen kam* (זרע האשה בא)
# כורל: *Sei Lob und Preis mit Ehren* (התהילה והשבח לך)

## הקלטות
היצירה הוקלטה במלואה רק כ-7 פעמים בהקלטות מסחריות. בין המנצחים שביצעו את ההקלטות ניתן לציין את ניקולאוס הרנונקור (ב-1987), טון קופמן (ב-1998), מסאקי סוזוקי (ב-1998) וג'ון אליוט גרדינר (ב-2000).

## קישורים חיצוניים
* פרטי הקנטטה באתר קנטטות באך
* טקסט הקנטטה באתר קנטטות באך (בתרגום לעברית)

## הערות שוליים

קטגוריה:קנטטות מאת יוהאן סבסטיאן באך
סנקט יוהאן אים פונגאו

**סנקט יוהאן אים פונגאו** (בגרמנית: **Sankt Johann im Pongau**; בדיאלקט פונגאו: **Seiger Håns** או **Sénnig Håns**; בקצרה *.St. Johann/Pg*) היא עיר במדינת זלצבורג שבאוסטריה ובירת המחוז סנקט יוקאן אים פונגאו. עם 10,945 תושבים (נכון ל-1 בינואר 2016), היא גם העיר הגדולה ביותר במחוז זה.

## גאוגרפיה
העיר שוכנת בעמק זלצך שבאלפים המזרחיים, במרכז אזור זלצבורג פונגאו. השטח המוניציפלי של העיר מכסה את הקהילות גינָאוֹ, הָלמוֹס, מָשֶל, אָיינוֹדֶן, פּלַנקֶנָאוֹ, רָיינבָאך, רֶטֶנשטָיין, סנקט יוהאן ואוּרָייטִינג.

עקב מיקומו הציורי, האזור מתפרנס בעיקר מתיירות, סקי בחורף וטיולים בחודשי הקיץ. עמק דרמטי באורך של כ-4 קילומטרים הנקרא לִיכטֶנשטָיינסקלָם שוכן מדרום לעיר.

## קישורים חיצוניים

* 

* 

## הערות שוליים

קטגוריה:זלצבורג (מדינה): ערים
ז'ילבר פרנו

**ז'ילבר פרנו** (בצרפתית: **Gilbert Pernoud**; 1901, לה ביול  – ?) היה כומר קתולי וחסיד אומות העולם מצרפת.

## קורות חיים
פרנו הוסמך לכמורה בשנת 1927 ושירת במספר קהילות באזור מזרח צרפת, ליד הגבול עם שווייץ. בשנת 1939 החל לעבוד בתור מורה ליוונית, ללטינית ולצרפתית בבית הספר הקתולי ז'ובנה (Juvénat) בכפר ויל-לה-גרן  שבמזרח צרפת, ליד אנמס (Annemasse) שבאזור הגבול עם שווייץ.
ממוזער|העץ לזכר חסיד אומות העולם ז'ילבר פרנו ביד ושם

### פעילותו בתקופת השואה
לאחר המעצרים ההמוניים של קיץ 1942 באזור הכבוש הבריח האב פרנו יהודים רבים מצרפת אל מעבר לגבול שווייץ, בשיתוף פעולה עם אנשי צוות נוספים בבית הספר, בהם האב לואי פאבר ורמון בוקאר (Raymond Boccard), שלימים הוכרו אף הם בתור חסידי אומות העולם. בין המבקשים להימלט היו גם צעירים נוצרים רבים שביקשו לברוח משירות החובה של הצרפתים בגרמניה הנאצית , אליו גויסו בכפייה למעלה מ-100,000 צעירים צרפתים בשנות מלחמת העולם השנייה במסגרת עבודת כפייה תחת שלטון גרמניה הנאצית במלחמת העולם השנייה. מאות פליטים עברו את הגבול באזור פעילותם של פרנו וחבריו, בסיועם.

באזורו של פרנו פעל גם ז'אן רוזה, שלימים הוכר אף הוא כחסיד אומות העולם. פרנו ורוזה הפיצו את עיתונו המחתרתי של חסיד אומות העולם פייר שאייה, "מחברותיו של עד ראייה נוצרי" (Les Cahiers du Témoignage Chrétien).

בפברואר 1944 פשטו הגרמנים על בית הספר בו לימד האב פרנו, עצרו חלק מחברי הסגל החינוכי וחקרו אותם. רובם שוחררו אך האב פאבר הוצא להורג ליד ויל-לה-גרן. פרנו שרד את השואה.

## הנצחה
בשנת 1987 הוכר פרנו על ידי יד ושם בתור חסיד אומות העולם.

## קישורים חיצוניים
* 

## הערות שוליים

קטגוריה:צרפתים חסידי אומות העולם
קטגוריה:מצילים בשואה: צרפת
קטגוריה:צרפתים שנולדו ב-1901
קטגוריה:צרפתים שנפטרו ב-1978
בנק חלב אם

ממוזער|תרומות חלב אם בבנק חלב בברזיל
ממוזער|כלים לשאיבת חלב אם מהשדיים
**בנק [[חלב אם]]** הוא שירות שבו נאספות, נבדקות ומחולקות מנות של חלב אם שנתרמות על ידי אמהות מניקות שאינן בנות משפחה של התינוק המקבל את החלב.

במחקרים ובארגוני בריאות רבים נטען כי חלב אם הוא התזונה המיטבית עבור התינוק, לפחות בששת החודשים הראשונים לחייו. חלק מהאמהות מתקשות להניק או לשאוב חלב אם משדיהן, או שהתינוקות מתקשים לינוק, או שקיימת בעיה אחרת המונעת הנקה; בעקבות זאת התינוקות מוזנים בתחליף חלב אם. הורים שמעדיפים בכל זאת הזנה באמצעות חלב אם, יכולים להשתמש בחלב אם של אישה אחרת, שמניקה את תינוקה ויש לה עודפים של חלב שאוב. בעבר היה מקובל לשם כך מקצוע המינקת, אולם כיום הוא נדיר בעולם המערבי. לכן אפשרות נוספת הקיימת כיום לתיווך בין נשים שמציעות חלב אם שאוב לבין הורים שמבקשים חלב זה עבור תינוקם, היא בנק חלב אם. ארגון הבריאות העולמי (WHO) וארגון יוניצף (UNICEF) הודיעו גם הם כי אפשרות זו היא הטובה ביותר לתזונת התינוק במקרה בו קיים קושי בהנקה.

תרומת חלב אם יכולה להיות בעייתית כשאינה מבוצעת בזהירות. אם האם החולה נשאית או חולה במחלות מין (כגון HIV), הן יכולות לעבור בחלב. כמו כן, אם החלב לא אוחסן כראוי הוא עלול להתקלקל.

בנקים של חלב אם הוקמו בעשורים האחרונים במדינות רבות ברחבי העולם. הארגון International Milk Banking Initiative (IMBI) מאגד בנקי חלב מ-33 מדינות בעולם. התופעה נפוצה בברזיל, למשל, בה קיימים כ-210 בנקי חלב אם; נטען כי המאמץ המושקע בבנקי חלב אלו והתפוצה שלהם תרמו לירידה שחלה בשיעורי תמותת תינוקות בברזיל משנות ה-90 עד 2015. באירופה קיימים 203 בנקי חלב אם, ובצפון אמריקה רק 16. במרבית הבנקים ברחבי העולם נדרשות התורמות לעמוד במספר קריטריונים כדי לתרום, למשל עליהן להיות בריאות ולעבור בדיקות למחלות מין.
## בישראל
בעבר, לא היה קיים בישראל בנק חלב מסודר ותחת פיקוח. ב-2011 הוקם אתר אינטרנט המרכז אמהות המעוניינות לתרום חלב אם, ומתווך בינן לאמהות אחרות; עדיין אין מנגנון פיקוח ובדיקה של החלב הנתרם באמצעות אתר זה. בשנת 2014 פרסם משרד הבריאות חוזר בנוגע לסטנדרטים ותקנות הנוגעים להפעלת בנק חלב אם בישראל. החל משנת 2019 פועל בנק חלב אם בירושלים תחת מד"א.

## קישורים חיצוניים

* בנק חלב-האם הלאומי באתר מגן דוד אדום
*
*

## הערות שוליים

קטגוריה:תזונה בינקות
קטגוריה:חלב אם
חלב אם
קטגוריה:הנקה
לואי פאבר (כומר)

**לואי פאבר** (בצרפתית: **Louis Favre**; 1910, בלוו  – 16 ביולי 1944, סנו ) היה כומר קתולי וחסיד אומות העולם מצרפת שנרצח על ידי הגרמנים.
ממוזער|העץ לזכר חסיד אומות העולם לואי פאבר ביד ושם

## קורות חיים
אביו של פאבר נהרג בשנת 1917, במלחמת העולם הראשונה. פאבר למד בבלוו, עיירת הולדתו, ולאחר מכן בז'ובנה (Juvénat) , בית ספר קתולי בכפר ויל-לה-גרן  שבמזרח צרפת, ליד אנמס (Annemasse) שבאזור הגבול עם שווייץ וכן בקהילת המיסיונרים של סן פרנסואה דה סאל . את לימודיו המשיך בפריבור. 

פאבר שירת בצבא הצרפתי בין אוקטובר 1932 לאוקטובר 1933 ושוחרר בדרגת רב-טוראי. הוא שב ללימודיו בפריבור ובשנת 1934 נשבע את שבועותיו הדתיות . 

פאבר הוסמך לכמורה בשנת 1936 ושירת בקהילה בשווייץ (מוסד פלורימון - Institut Florimont - שליד ז'נבה) וכן בקהילות באזור מזרח צרפת, ליד הגבול עם שווייץ. הוא היה אוהד כדורגל ותיאטרון, כתב מחזות והעלה אותם עם תלמידיו הצעירים על במת התיאטרון שפעל בבית הספר בפלורימון. 

בשנת 1939 החל פאבר לעבוד בתור מורה בבית הספר בו למד כנער, ז'ובנה.

### פעילותו בתקופת השואה
בספטמבר 1939, עם פרוץ מלחמת העולם השנייה, שב פאבר והתגייס לצבא הצרפתי. באוגוסט 1940, לאחר פלישת גרמניה לצרפת וכניעת צרפת, שב פאבר לכפרו ויל-לה-גרן והמשיך להורות בבית הספר. בשנת 1941 שב לתקופה קצרה להורות במוסד פלורימון בשווייץ. 

באפריל 1942 שב פאבר לצרפת והיה חבר במספר תאי מחתרת נגד הגרמנים ונגד שלטונות משטר וישי ששיתפו עמם פעולה. הוא סיפק מידע מודיעיני לקבוצות מחתרת באזור וכן לאנשי מודיעין של בעלות הברית שהיו ממוקמים מעבר לגבול, בשווייץ. 

לאחר המעצרים ההמוניים של קיץ 1942 באזור הכבוש הבריח האב פאבר יהודים רבים מצרפת אל מעבר לגבול שווייץ, בשיתוף פעולה עם אנשי צוות נוספים בבית הספר, בהם האב ז'ילבר פרנו ורמון בוקאר (Raymond Boccard) שלימים הוכרו גם הם בתור חסידי אומות העולם. בין המבקשים להימלט היו גם חברי תנועת ההתנגדות הצרפתית, טייסי בעלות הברית שמטוסיהם הופלו וכן צעירים נוצרים רבים שביקשו לברוח משירות החובה של הצרפתים בגרמניה הנאצית , אליו גויסו בכפייה למעלה מ-100,000 צעירים צרפתים בשנות מלחמת העולם השנייה. מאות פליטים עברו את הגבול באזור פעילותם של פאבר וחבריו, ובסיועם. 

בפברואר 1944 פשטו הגרמנים על בית הספר בו לימד האב פאבר, עצרו חלק מחברי הסגל החינוכי, חקרו אותם וסגרו את בית הספר. פאבר נמלט והסתתר, אך כששמע שחבריו נחקרים באלימות, הסגיר את עצמו כדי למנוע את המשך סבלם. רוב חבריו שוחררו אך פאבר נחקר באלימות ולאחר מספר חודשים במעצר, במספר בתי כלא, הוצא להורג בסנו , ליד ויל-לה-גרן, עם שבעה אסירים נוספים. הוא סירב להצעות של חבריו למחתרת להיות מוברח מבית הכלא, שכן חשש שהגרמנים ינקמו בחבריו שייוותרו בכלא.

## הנצחה
לאחר המלחמה הוענקו לפאבר, לאחר מותו, אות צלב המלחמה, מדליית ההתנגדות, אות לגיון הכבוד הצרפתי וצלב מלחמת העולם השנייה .

בכניסה לבית הקברות באנמס קיימת אנדרטה לזכר פאבר ושלושה מחבריו למחתרת שנרצחו על ידי הגרמנים. כתביו של פאבר שמורים בארכיון בז'נבה.

בשנת 1986 הוכר פאבר על ידי יד ושם בתור חסיד אומות העולם.

## קישורים חיצוניים
* 

## הערות שוליים

קטגוריה:צרפתים חסידי אומות העולם
קטגוריה:מצילים בשואה: צרפת
קטגוריה:מעוטרי אות לגיון הכבוד
קטגוריה:חסידי אומות העולם שנרצחו
קטגוריה:חברי הרזיסטאנס
קטגוריה:מעוטרי מדליית הרזיסטנס
קטגוריה:מעוטרי צלב המלחמה
קטגוריה:צרפתים שנולדו ב-1910
קטגוריה:צרפתים שנפטרו ב-1944
זושה מאמט

**זושה ראסל מאמט** (באנגלית: **Zosia Russell Mamet**; נולדה ב-2 בפברואר 1988) היא שחקנית ומוזיקאית יהודייה-אמריקאית, אשר מוכרת בשל השתתפותה בסדרות הטלוויזיה "בנות", "טרה" ו"הדיילת".

## חיים אישיים
מאמט נולדה ברנדולף, ורמונט. היא בתם של התסריטאי והבמאי היהודי-אמריקאי דייוויד מאמט והשחקנית לינדזי קראוס. מאמט מגדירה עצמה כיהודייה (אביה יהודי ואמה בודהיסטית). לאחר סיום התיכון החליטה מאמט ללמוד משחק. אחותה-למחצה מנישואיו השניים של אביה היא השחקנית קלרה מאמט.

## ביוגרפיה
בשנת 2010 שיחקה בדרמה הקומית "גרינברג" בכיכובם של בן סטילר וגרטה גרוויג.

בשנת 2015 שיחקה בתפקיד הראשי בסרט "אחיות בדם" לצידה של ג'סיקה בייל.

בשנת 2017 התארחה בסדרת הטלוויזיה "הכי גרועים שיש" של רשת FX Networks.

בשנת 2019 שיחקה את דמותה של קלייר דאנקן במיני-סדרת הטלוויזיה "סיפורי סן פרנסיסקו", שעלתה בנטפליקס ומבוססת על סדרת הספרים מאת ארמיסטד מופין.

החל משנת 2020 היא משחקת בסדרה "הדיילת" לצד קיילי קווקו.

## חיים אישיים
באוקטובר 2016 נישאה מאמט לשחקן אוון ג'וניגקייט, לאחר שלוש שנות זוגיות.

### אקטיביזם

## פילמוגרפיה
### קולנוע

### טלוויזיה

## קישורים חיצוניים
* 

* 

## הערות שוליים

קטגוריה:שחקניות קולנוע וטלוויזיה יהודיות אמריקאיות
קטגוריה:שחקניות ילדות אמריקאיות
קטגוריה:מוזיקאיות יהודיות אמריקאיות
קטגוריה:מוזיקאים יהודים אמריקאים
קטגוריה:אמריקאיות שנולדו ב-1988
קטגוריה:אמריקאים שנולדו ב-1988
קיפר אונד ויפר

ממוזער|270px|שקילת מטבעות כדי למצוא את אלה שטרם בוזו
**קיפר אונד ויפר** (בגרמנית: **Kipper- und Wipperzeit**, מילולית: "עידן הבוררים ומטי המאזניים") הוא שמו של המשבר הכלכלי שאירע במהלך מלחמת שלושים השנים, המשבר החל לערך בשנת 1621. לאור החוסר במערכת מיסוי אפקטיבית, ערי המדינה של האימפריה הרומית הקדושה החלו בביזוי המטבעות על מנת להעלות את תפוקת המטבעות והכנסות המדינה עבור המלחמה.

ביזוי המטבעות התבצע באמצעות הפחתת כמות המתכות היקרות זהב או כסף, והוספת מתכות זולות יותר כמו עופרת או נחושת. לרוב ערי המדינה היו מבצעות את הביזוי על מטבעות ערי מדינה שכנות ומבזבזות אותן במדינות אחרות, וזאת על מנת שלא לפגוע בערך מטבעות המדינה שלהן. השיטה עבדה לזמן מה, אך לאחר שהציבור הרחב התוודע לשיטה החלו גלי מחאה וסירובים לעבוד תמורת כסף בזוי, אלא רק תמורת כסף אמיתי. לאור המחאות גם המדינות החלו לעשות שימוש במטבעות הבזויות למטרות מיסים ואגרות מכס. לאור הבעיות שהשימוש במטבע הבזוי הוביל אליהן, הפסיקו לעשות שימוש בכסף הבזוי בשנת 1623, אך הנזק כבר נגרם וגרם למשבר כלכלי בכל ערי המדינה.

## ראו גם
* אינפלציה

## קישורים חיצוניים

*(The German economic crisis of 1618 to 1623 (the Kipper and Wipper period באתר הדויטשה בונדסבנק.
## הערות שוליים

קטגוריה:מלחמת שלושים השנים
קטגוריה:משברים כלכליים
נשק מאולתר

שמאל|ממוזער|250px|אקדח מאולתר
[שמאל|ממוזער|250px|מתקן מאולתר לתיקור כלי רכב 'רכים' ('נינג'ה') עשוי ממסמר ודיסקית גומי. יחידות כאלה פוזרו על ידי [פלסטינים בכבישי יהודה ושומרון במהלך האינתיפאדה הראשונה.]]
[ממוזער|מרגמה מאולתרת שהוכנה על ידי [משמר המולדת (בריטניה)|משמר המולדת הבריטי כהכנה מפני פלישה נאצית אפשרית במלחמת העולם השנייה]]
**נשק מאולתר** הוא כלי נשק שאינו מיוצר בייצור תעשייתי לשימושם של כוחות סדירים, אלא מיוצר באופן חובבני, ומשמש בפעולת טרור, בהתקוממות עממית ובמעשי פשע. כנשק מאולתר משמשים לעיתים כלים שנוצרו בייצור תעשייתי, אך לא נועדו מלכתחילה לשמש ככלי נשק, כגון סכינים וחרמשים. לעיתים גם צבא סדיר דל אמצעים משתמש בנשק מאולתר.

דוגמאות לנשק מאולתר:
* מטעני חבלה: בקבוק תבערה, מטען צינור, מטען גחון, חגורת נפץ, חומר נפץ לא תקני.
* כלי ירייה: אקדח מאולתר, רובה מאולתר, תת-מקלע מאולתר, מרגמה מאולתרת.
* אבנים, סלעים ולבנים להשלכה על היריב, ישירות או בעזרת אמצעי פשוט כגון קלע.
* כלי רכב הופך לנשק מאולתר כאשר הוא משמש לפיגוע דריסה.
* בקבוק זכוכית שבור משמש כנשק מאולתר בקטטות.

כיוון שאמצעים שנמצאים בשימוש יומיומי עלולים להפוך לנשק מאולתר בידי מחבל, ננקטים אמצעים למניעת שימוש לא נאות באמצעים אלה. שימוש בסכין מטבח להכנת מזון הוא מעשה תקין, אך כאשר סכין זה מוסתר בכליו של אדם באזור עימות, הוא הופך לחשוד כמי שמתכנן פיגוע דקירה. אמצעי בטיחות קפדניים שננקטו בנמלי תעופה בעקבות פיגועי 11 בספטמבר כוללים הגבלה על הכנסה למטוס של אמצעים תמימים שונים, מחשש שאלה יהפכו לנשק מאולתר.

## ראו גם
* נשק חם שנוצר באמצעות מדפסת תלת-ממד

## קישורים חיצוניים

## הערות שוליים

קטגוריה:אמצעי לחימה
קולובים

**קולובים** (שם מדעי: Colobinae) הם תת-משפחה של קופים במשפחת קופים בעלי זנב החיים ביערות גשם באפריקה ובדרום-מזרח אסיה. כל המינים במשפחה זו הם אוכלי כל הניזונים בעיקר מעלים, מלבד הגנונים הנוטים יותר לאכול בשר והם בעלי לסתות מוארכות יותר.

## מאפיינים
קולובים הם פרימטים בגודל "בינוני" בעלי זנבות ארוכים וצבעים מגוונים. הצבעים של כמעט כל החיות הצעירות שונים מאלו של המבוגרים. 
רוב המינים חיים על עצים אך חלקם חיים יותר על הקרקע. הם חיים בבתי גידול מגוונים ואקלימים שונים כגון יערות גשם, מנגרובים, יערות הרריים וסוונות אך הם לא חיים במקומות יבשים וצחיחים כמו מדבריות. הם חיים בקבוצות אך במבנים חברתיים שונים. עיקר תזונתם היא עלים אך לפעמים יאכלו גם פרחים, פירות וחרקים מזדמנים. כדי לסייע בעיכול של העלים הקשים קיבתם מורכבת ממספר חדרים, ההופכת אותם ל"מעלי הגירה" היחידים בקרב הפרימטים. הריון אורך כשישה עד שבעה חודשים. צעירים נגמלים סביבות גיל שנה ומגיעים לבגרות בגילי 3 עד 6. תוחלת חייהם היא כ-20 שנה.

## סוגים
*קולובוס (*Colobus*)
*קולובוס אדום (*Piliocolobus*)
*סוג ומין יחיד קולובוס ירוק (*Procolobus verus*)
*לוטונג (*Trachypithecus*)
*לנגור (*Presbytis*)
*לנגור אפור (*Semnopithecus*)
*דוק (*Pygathrix*)
*חרומף (*Rhinopithecus*)
*סוג ומין יחיד קוף חוטם (*Nasalis larvatus*)
*סוג ומין יחיד לנגור זנב-חזיר (*Simias concolor*)
*מסופיתקוס (*Mesopithecus*) - נכחד

## גלריה

קובץ:Piliocolobus kirkii 5.jpg|קולובוס אדום זנזיברי
קובץ:Monkeys, Belfast Zoo - geograph.org.uk - 1766199.jpg|קולובוס גרזה
קובץ:Proboscis monkey (Nasalis larvatus) male Labuk Bay 2.jpg|קוף חוטם
קובץ:Stavenn Trachypithecus auratus 00.jpg|לוטונג ג'אווה


## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:קופים בעלי זנב
סוג (נהר)

**סוג** (באיסלנדית: Sog) הוא נהר בדרום-מערב איסלנד. אורכו 20 קילומטרים וספיקתו הממוצעת היא 110 מ"ק לשנייה.

המוצא של סוג נמצא בקצה הדרום-מזרחי של האגם הטבעי הגדול ביותר באיסלנד — ת'ינגוואטלאוואטן (Þingvallavatn). גובהו מוצא הנהר מעל פני הים הוא 80 מטרים. משם, הוא זורם דרומה, וכעבור כשני קילומטרים יוצר את האגם אולפיוטסוואטן (Úlfljótsvatn).

סמוך לכניסתו של הנהר אל האגם, נמצאת תחנת הכוח ההידרואלקטרית סטיינגרימסטיוד (Steingrímsstöð), שההספק שלו הוא 27 מגה-ואט. ביציאה של הנהר מאותו אגם, ישנה תחנת כוח נוספת — ליוסאפוסטיוד (Ljósafossstöð), בעלת ההספק של 15 מגה-ואט. קילומטרים ספורים דרומה, ניצבת תחנת כוח שלישית — איראפוסטיוד (Írafossstöð), שהספקו 48 מגה-ואט.

במורד הזרם דרומה יותר, סמוך לעיירה סלפוס, סוג מתמזג עם הנהר קוויטאו. מהתמזגות זו נוצר הנהר יולפוסאו, שזורם 33 קילומטרים עד שפיכתו אל האוקיינוס האטלנטי.

הנהר סוג עשיר בדגי סאלוולינוס (Salvelinus) ממשפחת סלמוניים ובאלתית אטלנטית. בנוסף, מצויים בו גם דגי טרוטה חומים.

## קישורים חיצוניים

קטגוריה:איסלנד: נהרות
פארוק שאמי

**פארוק שאמי** (באנגלית: **Farouk Shami**) (נולד ב-15 בדצמבר 1942) הוא איש עסקים אמריקאי-פלסטיני אשר היגר לארצות הברית בשנת 1965 והקים את "פארוק סיסטמס" לטיפולי שיער ושירותי ספא.

שאמי נולד בכפר בית עור א-תחתא שליד רמאללה ולמד בית הספר של הקווייקרים ברמאללה. בשנת 2009 היה מועמד בבחירות למושל טקסס מטעם המפלגה הדמוקרטית, אך הפסיד בבחירות מוקדמות לביל וייט, ראש העיר של יוסטון.

פארוק סיסטמס הממוקמת ביוסטון מעסיקה כ-3,000 עובדים ומשווקת מוצרים לכ-106 מדינות.

## קישורים חיצוניים
* קורות חיים

## הערות שוליים

קטגוריה:אנשי עסקים פלסטינים
קטגוריה:אנשי עסקים אמריקאים
קטגוריה:בוגרי אוניברסיטת ארקנסו
קטגוריה:מהגרים לארצות הברית
קטגוריה:פלסטינים שנולדו ב-1942
הכי ישראלי

"**הכי ישראלי**" הוא אלבומה החמישי של להקת הרגאיי הישראלית "התקווה 6". האלבום יצא לאור ב-14 בינואר 2015, באמצעות חברת התקליטים "התו השמיני". האלבום סימן את המשך מגמת הפיכתה של הלהקה, שהחלה את דרכה כמוקד רגאיי ג'מייקני מובהק, לחלק מרכזי בזרם המרכזי של המוזיקה הישראלית (מיינסטרים). מהאלבום יצאו כסינגלים: "הכי ישראלי", "עוד פעם פעם", "שימי לי עוד רום", "מה שיהיה יהיה" ו"בעולם שלה".

## רקע וכתיבה
כל השירים באלבום נכתבו והולחנו על ידי סולן הלהקה, עמרי גליקמן, למעט הלחן לשיר "שימי לי עוד רום" שהולחן על ידי אלבורוזי. האלבום הופק מוזיקלית על ידי פילוני (דני קרק), שנודע כמומחה בז'אנרים של רגאיי ומוזיקה ג'מייקנית, וששיתוף הפעולה עמו נתפס כאחד הגורמים שסייעו ללהקה לפרוץ אל הקהל הרחב.

האלבום הושק לאחר עשור לפעילותה של הלהקה, וסולנה עמרי גליקמן ציין כי אף על פי שהבסיס נותר רגאיי וגרוב, הקהל שמגיע להופעות כבר "אוהב מוזיקה ישראלית" ולא רק רגאיי.

## סגנון מוזיקלי ותכנים
"הכי ישראלי" מאופיין באקלקטיות מוזיקלית תוך שמירה על יסודות הרגאיי-גרוב של הלהקה. הוא משלב שירים קצביים ומלאי ביט עם שירים שקטים יותר.

מבחינת תכנים, האלבום ממשיך את הקו המאפיין של הלהקה המשלב בין הומור קליל לביקורת חברתית ופוליטית חדה. בולטים בו השירים:

* "הכי ישראלי" (שיר הנושא): מהווה מעין רשימת מצאי שנונה של סמלים, תרבות וסלנג ישראלי, כגון "במבה במבה, מסטיק עלמה, מתל אביב עד בן-גוריון", "קפה טורקי ופל בלגי זה הכי ישראלי" ו"דמקה דמקה, מטקה מטקה".
* "לו הייתי ראש ממשלת ישראל" ו"פאקקטה מדינה": שירים המבטאים את הביקורת הפוליטית והחברתית של הלהקה כלפי המציאות הישראלית.

הלהקה נתפסה בראיונות ככזו שמתנתקת במידה מסוימת מהמאפיינים הסטריאוטיפיים של תרבות הרגאיי העולמית.

## הצלחה מסחרית וביקורות
מהאלבום יצאו כחמישה סינגלים מצליחים: "הכי ישראלי", "עוד פעם פעם", "שימי לי עוד רום", "מה שיהיה יהיה" ו"בעולם שלה".

שיר הנושא, "הכי ישראלי", זכה להצלחה רבה והפך לאחד הלהיטים המזוהים ביותר עם הלהקה. הוא הגיע למקום ה-5 במצעד ההשמעות השבועי של "מדיה פורסט", למקום ה-4 במצעד השבועי של רשת ג' וגלגלצ, ואף הגיע למקום ה-7 במצעד השנתי של גלגלצ, בנוסף גם השירים "עוד פעם פעם", "שימי לי עוד רום", "מה שיהיה יהיה" ו"בעולם שלה" נכנסו למצעדים של רשת ג' וגלגלצ.

**ביקורת:** מבקרי מוזיקה העניקו לאלבום ביקורות חיוביות. מבקר המוזיקה "יוסי חרסונסקי" העניק לאלבום ביקורת חיובית, וציין כי שיר הנושא "מקרב לאולם החתונות המקומי – אפרו-מזרחי-חסידי עם הרבה טחינה וקצת חריף", ושיבח את המפיק פילוני על הבנתו במקצבים האפרו-קריביים.

## רשימת השירים

## קישורים חיצוניים

## הערות שוליים

קטגוריה:אלבומי התקווה 6
קטגוריה:אלבומים בעברית
איאן מקניס

**איאן מקניס** (באנגלית: **Ian McNeice**; נולד ב-2 באוקטובר 1950) הוא שחקן אנגלי. הוא זכה להכרה כששיחק ב-1985 במיני-סדרה "Edge of Darkness" בתפקיד הסוכן הרקורט, ומהופעתו בסרטים כמו "האיש שעלה על גבעה וירד הר", "אייס ונטורה: בלש פראי" ובמיני-סדרה "חולית". בסדרה הדרמה קומית "דוק מרטין" גילם את ברט לארג', ובדרמה ההיסטורית "רומא" שיחק בתפקיד הכרוז.

## ביוגרפיה
מקניס נולד בבייסינגסטוק שבמחוז המפשייר. הוא התחיל ללמוד משחק בבית הספר טאונטון שבסאמרסט, ואחר כך למד באקדמיה למוזיקה ולאמנויות הדרמה של לונדון (LAMDA) ושנתיים בסליסברי פלייהאוס. בשנים שאחר כך שיחק בתיאטרון בין השאר הופיע במשך ארבע שנים עם הלהקה השייקספירית המלכותית, והשתתף במחזה "חייו והרפתקאותיו של ניקולס ניקלבי", עיבוד לרומן "באותו שם", בתיאטראות ברודוויי.

פריצת הדרך של מקניס בטלוויזיה הייתה בסדרה זוכת הפרסים "Edge of Darkness" בתפקיד הרקורט. הוא שיחק בתפקיד סו שף אלכוהוליסט בשם גוסטב לה-רוש בסדרה הקומית "שף!", ובשנת 2000 הופיע במיני-סדרה "חולית" על פי ספרו של פרנק הרברט בתפקיד הברון ולדימיר הארקונן. ב-2003 שב וגילם את אותה דמות בסדרת ההמשך "ילדי חולית". עוד בטלוויזיה השתתף בכל שבע העונות של הסדרה "דוק מרטין" בתפקיד ברט לארג'. הוא שיחק בתפקיד אורח בפרק בסדרה "לואיס". בסדרת הדרמה "רומא" בהפקת HBO/BBC גילם מקניס את הכרוז.

בקולנוע הופיע מקניס בסרטים כמו "רחוב צ'רינג קרוס 84", "Day of the Dead", "הבריחה מאבסולום", "ממעמקי הגיהנום" ו"האיש שעלה על גבעה וירד הר". פריצת הדרך שלו באמריקה הייתה ב-1995 כששיחק בסרט "אייס ונטורה: בלש פראי". ב-2001 גילם את דמות הנאצי גרהרד קלופפר בסרט הטלוויזיה "הפתרון הסופי" בהפקת BBC/HBO. ב-2004 השתתף בסרט "מסביב לעולם בשמונים יום", וב-2005 שיחק במותחן העל-טבעי "רעש לבן". עוד שיחק בתפקיד פוטיפר בסרט "יוסף וכתונת הפסים המשגעת".

מקניס דיבב בקולו הייחודי דמויות כמו הווגון קוואלץ, מנהל הווגונים, בעיבוד הקולנועי לספרו של דאגלס אדמס "מדריך הטרמפיסט לגלקסיה". ב-2007 הופיע בפעם הראשונה בסדרת המדע בדיוני "דוקטור הו" בתסכיתי רדיו ב-BBC בפרק "Immortal Beloved" בו גילם את הנבל זאוס. בסרט "מבצע ואלקירי" בתפקיד הגנרל הגרמני יואכים פון קורצפלייש שסירב לשתף פעולה עם הקושרים נגד היטלר.

מקניס לוהק לתפקיד איליריו מופאטיס בפיילוט של HBO לסדרה "משחקי הכס", אבל בגלל בעיה בלוחות זמנים התפקיד הועבר לרוג'ר אלאם. ב-2010 וב-2011 גילם מקניס את דמותו של וינסטון צ'רצ'יל בארבעה פרקים של הסדרה "דוקטור הו". לפני כן גילם את צ'רצ'יל בהפקה של המחזה "Never So Good" מאת הווארד ברנטון , וב-2012 הופיע שוב באותו תפקיד בגרסה הבימתית של "נאום המלך".

בשנת 2023 שיחק בסרט הדרמה הביוגרפי "נפוליאון" בבימויו של רידלי סקוט, ומגולל את עלייתו לשלטון של נפוליאון בונפרטה.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:חברי הלהקה השייקספירית המלכותית
קטגוריה:אנגלים שנולדו ב-1950
שוסטר ושוסטר

**שוסטר ושוסטר** היא תוכנית טלוויזיה קומית-לימודית שמשודרת בכאן חינוכית, ובעבר בטלוויזיה החינוכית. בתוכנית מסופר על שני סוכנים חשאיים ששמות המשפחה שלהם זהים - שוסטר. הסדרה נוצרה על ידי ירון ארזי ובוימה על ידי אורן שקדי.

## עלילה
שוסטר ושוסטר עובדים בסוכנות שמטרתה לפענח את כל הקשרים הרעיוניים בין פריטים שונים בעולם. אם השניים לא יצליחו לפצח את הקשרים שניתנים להם מדי יום לפתירה, קיים חשש שגבריאלה בושמיץ תביא לסגירת הסוכנות בה הם עובדים ובכך תשלים את משימתה לכבוש את העולם כשלא יהיה מי שיעצור אותה. על מנת ללמוד על הפריטים המדוברים ולמצוא את הקשרים ביניהם מבקרים שוסטר ושוסטר במוסדות שונים בישראל ונפגשים עם אישים המומחים בתחומם.

הסדרה שודרה בכאן חינוכית וזמינה לצפייה בערוץ היוטיוב של "כאן חינוכית", כמו גם ב-yesVOD kids, סלקום tv, פרטנר tv וב-HOT VOD Young.

ב-29 באוקטובר 2019 פורסם כי כאן חינוכית תפיק עונה חדשה ורביעית לסדרה, בה המגישה לוסי איוב תגלם את אחותו של "הסוכן שוסטר", אולם בהמשך ביטלה את השתתפותה. ביוני 2020 פורסם כי השחקנית גאיה גור אריה לוהקה לסדרה. העונה הרביעית עלתה באמצע מאי 2021.

## שחקנים ודמויות
***הסוכנת אלי שוסטר** (שירה נאור) (עונות 1–3) – חרוצה, פותרת בדרך כלל את הקשרים, שוסטר הבן היה מאוהב בה. עברה לעבוד בסוכנות לפתירת תשבצי היגיון.
***הסוכן אלי שוסטר** (מיכאל הנגבי) – עצלן, מקנא בפודי חלפון, היה מאוהב בשוסטר הבת, חגג בר מצווה באחד הפרקים, אחיה של אלה שוסטר, חובב סריגה. למד עם פודי בתיכון והקים אתו צמד מוזיקלי בשם "שום שמיר", אשר התפרק בגלל אלה שוסטר. מעריץ את נתן דטנר ועל שמו קרא למכונית שלו "נתן". 
***הסוכנת אלה שוסטר** (גאיה גור אריה)  (עונה 4–הווה)– אחותו של הסוכן שוסטר. התקבלה להיות הסוכנת המחליפה של שוסטר. לפני תפקידה הנוכחי, עבדה כליצנית בימי הולדת של כלבים. הפכה בהמשך לסוכנת בכירה.
***גבריאלה בושמיץ השלישית** (לירית בלבן) – הדמות הרעה בסדרה, רוצה להרוס את הסוכנות כדי לשלוט בעולם. מעריצה את שלמה ארצי. למדה באוניברסיטה ספרות רוסית והלשנה. קיבלה תואר של "פרופ' אמריטוס". הייתה בעברה מרקידה בקריות. 
***הסוכן פודי חלפון** (עמי אנידג'ר) (עונה 2–הווה) – גאוותן, אוהב להשוויץ, שוסטר הבן מקנא בו. למד עם שוסטר הבן בתיכון והקים אתו צמד מוזיקלי בשם "שום שמיר", שהתפרק בגלל אלה. היה לו בעברו שפם. התמנה בסוף העונה הרביעית לסגנו של גיורא.
***גיורא חד-קרן** – בעל הסוכנות שבו עובדים שני השוסטרים ופודי. היה תלמידה של בושמיץ לריקודי עם.

## סקירת הסדרה

## רשימת פרקים

### עונה 1

### עונה 2

### עונה 3

### עונה 4

## קישורים חיצוניים

* שוסטר ושוסטר, באתר כאן חינוכית

## הערות שוליים

קטגוריה:סדרות טלוויזיה ישראליות לילדים
קטגוריה:סדרות קומיות ישראליות לילדים
קטגוריה:סדרות טלוויזיה ישראליות שעלו לשידור בשנת 2015
קטגוריה:הטלוויזיה החינוכית הישראלית: תוכניות וסדרות
קטגוריה:כאן חינוכית: תוכניות וסדרות
כנס כיסופים

**כנס כיסופים** (**The Jerusalem Conference for Jewish Writers and Poets - Kisufim**) הוא פסטיבל בין-לאומי לסופרים ומשוררים יהודים המתקיים במשכנות שאננים, מכון ון ליר בירושלים ובבית אבי חי בירושלים במתכונת דו-שנתית מאז שנת 2007, ביוזמתה ובניהולה של המשוררת חוה פנחס-כהן.

## אודות הכנס
בכל שנה מתרכז הכנס בנושא-על אחר, כשמטרתו היא לחבר בין סופרים יהודים הכותבים בחו"ל, ישראלים הכותבים בשפות זרות וישראלים הכותבים בעברית. בוועדת ההיגוי האמנותית חברים בין היתר מירון ח. איזקסון, פרופ' מנחם לורברבוים, פרופ' חביבה פדיה, עמיחי חסון, פרופ' מייקל קרמר, ד"ר דיתי רונן ופרופ' רומן כצמן.

לקראת הכנס מתפרסם ספר הכנס הכולל סיפורים קצרים, מאמרים ושירים של משתתפי פסטיבל בשפת המקור של הכותב ובתרגום לעברית. בנוסף במהלך הכנס מחולק פרס מתנאל לסופר ומשורר מבטיח, האחד ישראלי הכותב עברית והשני סופר או משורר יהודי הכותב באחת השפות הזרות. בין המשתתפים בכנס: רוברט פינסקי (ארצות הברית), ברנאר-אנרי לוי (צרפת), לודמילה אוליצקיה (רוסיה), ז'אק אטלי (צרפת), דוד אלבחרי (סרביה-קנדה), סינתיה אוזיק (ארצות הברית), דלפין הורווילר (צרפת) ונתן אנגלנדר (ארצות הברית).

## קישורים חיצוניים
 בארכיון האינטרנט

* 

## הערות שוליים

קטגוריה:ירושלים: פסטיבלים
עונת 2002/2003 בליגה הלאומית

**עונת 2002/2003 בליגה הלאומית** הייתה העונה הרביעית של הליגה הלאומית כליגה השנייה בחשיבותה בכדורגל בישראל. הליגה החלה ב-13 בספטמבר 2002 והסתיימה ב-31 במאי 2003.

הליגה כללה 12 קבוצות. העונה הסתיימה בהעפלתן של מכבי אחי נצרת ובני סכנין לליגת העל, וכן בנשירתן של מכבי כפר כנא ובית"ר באר שבע לליגה השלישית. 
קבוצת הפועל רמת גן זכתה בגביע המדינה מה שהקנה לה כרטיס לגביע אופ"א. היא הייתה הקבוצה הראשונה בישראל שזוכה בגביע המדינה בזמן שהיא משחקת בליגת המשנה בישראל. 

שי אהרון מהפועל ירושלים היה מלך השערים של העונה עם 17 כיבושים.

## טבלת הליגה

## קישורים חיצוניים
* נתוני העונה מאתר soccerway
* נתוני העונה

קטגוריה:עונות בליגת המשנה בכדורגל בישראל
קטגוריה:2003 בישראל: כדורגל
קטגוריה:2002 בישראל: כדורגל
קטגוריה:תחרויות כדורגל ב-2003
קטגוריה:תחרויות כדורגל ב-2002
עונת 2003/2004 בליגה הלאומית

**עונת 2003/2004 בליגה הלאומית** הייתה העונה החמישית של הליגה הלאומית כליגה השנייה בחשיבותה בכדורגל בישראל. הליגה החלה ב-12 בספטמבר 2003 והסתיימה ב-22 במאי 2004.

על ניצחון במשחק הוענקו שלוש נקודות ונקודה בודדת הוענקה על תיקו.

הליגה כללה 12 קבוצות. העונה הסתיימה בניצחון של הפועל חיפה שעלתה לעונת 2004/2005 לליגת העל לצד הפועל נצרת עילית. 

הפועל רמת גן שרק בעונה הקודמת זכתה בגביע המדינה ירדה לליגה השלישית בסיום העונה. בנוסף לכך לליגה השלישית ירדה מכבי קריית גת בעקבות בעיות תקציביות.

ג'ף טוטואנה מהפועל חיפה היה מלך השערים של העונה עם 16 כיבושים.

## טבלת הליגה

## קישורים חיצוניים
* נתוני העונה מאתר soccerway
* נתוני העונה

קטגוריה:עונות בליגת המשנה בכדורגל בישראל
קטגוריה:2003 בישראל: כדורגל
קטגוריה:2004 בישראל: כדורגל
קטגוריה:תחרויות כדורגל ב-2003
קטגוריה:תחרויות כדורגל ב-2004
עונת 2004/2005 בליגה הלאומית

**עונת 2004/2005 בליגה הלאומית** הייתה העונה השישית של הליגה הלאומית כליגה השנייה בחשיבותה בכדורגל בישראל. הליגה החלה ב-20 באוגוסט 2004 והסתיימה ב-27 במאי 2005.

על ניצחון במשחק הוענקו שלוש נקודות ונקודה בודדת הוענקה על תיקו.

הליגה כללה 12 קבוצות. העונה הסתיימה בניצחון של הפועל כפר סבא שעלתה לעונת 2005/2006 לליגת העל לצד מכבי נתניה. 

מכבי אחי נצרת והפועל צפרירים ירדו לליגה השלישית.

אורן נסים ממכבי נתניה היה מלך השערים של העונה עם 15 כיבושים.

## טבלת הליגה

## קישורים חיצוניים
* נתוני העונה מאתר soccerway
* נתוני העונה

קטגוריה:עונות בליגת המשנה בכדורגל בישראל
קטגוריה:2005 בישראל: כדורגל
קטגוריה:2004 בישראל: כדורגל
קטגוריה:תחרויות כדורגל ב-2005
קטגוריה:תחרויות כדורגל ב-2004
עונת 2005/2006 בליגה הלאומית

**עונת 2005/2006 בליגה הלאומית** הייתה העונה השביעית של הליגה הלאומית כליגה השנייה בחשיבותה בכדורגל בישראל. הליגה החלה ב-26 באוגוסט 2005 והסתיימה ב-13 במאי 2006.

על ניצחון במשחק הוענקו שלוש נקודות ונקודה בודדת הוענקה על תיקו.

הליגה כללה 12 קבוצות. העונה הסתיימה בניצחון של מכבי הרצליה שעלתה לעונת 2006/2007 לליגת העל לצד הכח רמת גן.

הפועל עירוני ראשון לציון ומכבי באר שבע ירדו לליגה השלישית.

אסי טובי מהפועל ירושלים היה מלך השערים של העונה עם 16 כיבושים.

## טבלת הליגה

## קישורים חיצוניים
* נתוני העונה מאתר soccerway
* נתוני העונה
* סיכום הליגה הלאומית - 

קטגוריה:עונות בליגת המשנה בכדורגל בישראל
קטגוריה:2005 בישראל: כדורגל
קטגוריה:2006 בישראל: כדורגל
קטגוריה:תחרויות כדורגל ב-2005
קטגוריה:תחרויות כדורגל ב-2006
עונת 2006/2007 בליגה הלאומית

**עונת 2006/2007 בליגה הלאומית** הייתה העונה השמינית של הליגה הלאומית כליגה השנייה בחשיבותה בכדורגל בישראל. הליגה החלה ב-25 באוגוסט 2006 והסתיימה ב-26 במאי 2007.

על ניצחון במשחק הוענקו שלוש נקודות ונקודה בודדת הוענקה על תיקו.

הליגה כללה 12 קבוצות. העונה הסתיימה בניצחון של עירוני קריית שמונה שעלתה לעונת 2007/2008 לליגת העל לצד בני סכנין. 

הפועל אשקלון, שהשתתפה בגמר גביע המדינה 2006/2007, והפועל ירושלים ירדו לליגה השלישית.

אוהד קדוסי מבני סכנין זכה בתואר מלך השערים של הליגה עם 22 כיבושים.

## טבלת הליגה

## קישורים חיצוניים
* נתוני העונה בטבלת ההתאחדות
* נתוני העונה

קטגוריה:עונות בליגת המשנה בכדורגל בישראל
קטגוריה:2007 בישראל: כדורגל
קטגוריה:2006 בישראל: כדורגל
קטגוריה:תחרויות כדורגל ב-2007
קטגוריה:תחרויות כדורגל ב-2006
עוז פרץ

**עוז פרץ** (נולד ב-19 באפריל 1994) הוא כדורגלן ישראלי המשחק בעמדת החלוץ בהפועל מגדל העמק.

## קריירה
פרץ החל לשחק כדורגל בקבוצות הילדים של הפועל באר שבע, ובגיל 15 עבר לגור בראש העין והצטרף למחלקת הנוער של מכבי פתח תקווה. ב-9 בנובמבר 2012 ערך את הופעת הבכורה שלו במדי הקבוצה הבוגרת של המועדון בליגה הלאומית, בניצחון 0–1 על הפועל רעננה. ב-11 בינואר 2014 ערך את הופעת הבכורה שלו בליגת העל, כשנכנס כמחליף בניצחון 1–3 על הפועל עכו ב-3 במאי 2014 הבקיע את שער הבכורה שלו בקריירה, בניצחון 0–5 על מ.ס. אשדוד. בעונת 2014/2015 צורך באופן רשמי לסגל הקבוצה הבוגרת, וכבש ארבעה שערים ב-27 הופעות ליגה כאשר הקבוצה סיימה את העונה בפלייאוף העליון.

בעונת 2015/2016 התערער מעמדו של פרץ במכבי פתח תקווה, והוא כבש שער אחד בתשע הופעות ליגה, וב-31 בינואר 2016 הושאל להפועל עכו, במדיה ערך עד תום העונה 11 הופעות וכבש שער אחד. בעונה זו גם ערך שלוש הופעות במדי הנבחרת הצעירה של ישראל. בתחילת עונת ב־2016/2017 שב למכבי פתח תקווה, אך לא מצא את מקומו בהרכב הקבוצה.

בינואר  חתם בהפועל רמת גן מהליגה הלאומית, במדיה שיחק שנה, וב-31 בינואר 2018 חתם בהפועל כפר סבא.

ב-26 ביולי 2018 חתם בהפועל חדרה, העולה החדשה לליגת העל.

ב-31 בינואר 2019 חתם עד לסיום העונה בהפועל אשקלון.

ב-19 ביולי 2019 חתם לעונה אחת בהפועל פתח תקווה. ב-30 ביוני 2020 שוחרר מהקבוצה.

ב-17 בספטמבר 2020 חתם במ.ס. כפר קאסם. ב-4 ביולי 2021 חתם בהפועל ניר רמת השרון.

ב-7 בינואר 2022 חזר להפועל פתח תקווה וחתם בשורותיה עד סיום העונה. בסיום עונת 2022/2023 העפיל עם הקבוצה לליגת העל.

ב-6 באוקטובר 2023 חתם בהפועל אום אל פאחם.

ב-8 בספטמבר 2024 חזר להפועל פתח תקווה. בסיום העונה העפיל שוב עם הקבוצה לליגת העל. ב-23 באוקטובר 2025 חתם בהפועל מגדל העמק.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני מכבי פתח תקווה
קטגוריה:כדורגלני הפועל עכו
קטגוריה:כדורגלני הפועל רמת גן
קטגוריה:כדורגלני הפועל כפר סבא
קטגוריה:כדורגלני הפועל חדרה
קטגוריה:כדורגלני הפועל אשקלון
קטגוריה:כדורגלני הפועל פתח תקווה
קטגוריה:כדורגלני מועדון ספורט כפר קאסם
קטגוריה:באר שבע: כדורגלנים
קטגוריה:ישראלים שנולדו ב-1994
פטריק דופלה

**פטריק דופלה** (27 באוקטובר 1990 - 22 במרץ 2011) היה כדורגלן ליברי שקבוצתו האחרונה הייתה הפועל כפר סבא.

דופלה התחיל את הקריירה שלו בקבוצות מקומיות בליבריה. בתחילת עונת  הושאל להפועל כפר סבא. באותה עונה הצטיין במדי קבוצתו עם 8 שערים ב-32 משחקי ליגה. בקיץ  בחרה כפר סבא לממש את האופציה עליו והוא חתם במועדון. למרות מותו באותה עונה היה מלך שערי הקבוצה עם 9 שערים.

ב-5 בספטמבר 2010 ערך את הופעת הבכורה שלו בנבחרת ליבריה בתיקו 1-1 נגד .

ב-22 במרץ 2011 נמצא בחדרו בבית המלון ללא רוח חיים בזמן ששהה עם נבחרתו.

## קישורים חיצוניים

* 

קטגוריה:כדורגלנים ליברים
קטגוריה:חלוצי כדורגל ליברים
קטגוריה:כדורגלני LISCR
קטגוריה:כדורגלני הפועל כפר סבא
קטגוריה:כדורגלנים זרים בישראל
קטגוריה:כדורגלני נבחרת ליבריה
קטגוריה:כדורגלנים שמתו במהלך הקריירה
קטגוריה:ליברים שנולדו ב-1990
קטגוריה:נפטרים ב-2011
מפלגת העם השמרנית (אסטוניה)

ממוזער|מצעד לפידים בשער בטאלין, 24 בפברואר 2015
**מפלגת העם השמרנית אסטוניה** (באסטונית: **Eesti Konservatiivne Rahvaerakond**) היא מפלגה לאומנית ימנית קיצונית באסטוניה. היא נוסדה בשנת 2012.

עד 2015 החזיקה בשבעה מושבים מתוך 101 בפרלמנט (ה-"Riigikogu"). בבחירות שנערכו בשנת 2019 מספר מושבים שלה גדל ל-19.

אחת הנקודות העיקריות במצע המפלגה היא המאבק בכחצי מיליון רוסים החיים באסטוניה. אחת מדמויות המפתח במפלגה הוא ג'ק מדיסון (Jaak Madison), הידוע בהתבטאויותיו האנטישמיות החריפות. מיום הקמתו רואה הארגון במדינת ישראל אויב.

לעיתים קרובות מאוד נוהגים ראשי המפלגה להתבטא בבוטות נגד מהגרים ומזדהים עם דיוויזיית ואפן גרנדיר אס אס ה-20. לא מעט אנשי-תקשורת מזהים את מפלגת העם השמרנית אסטוניה כמפלגה נאו-נאצית.

## קישורים חיצוניים

* 

עם השמרנית
קטגוריה:אסטוניה: מפלגות שמרניות
קטגוריה:מפלגות פשיסטיות
קטגוריה:מפלגות שהוקמו ב-2012
שימה ורסאלקו

**שימה ורסאלקו** (בקרואטית: **Šime Vrsaljko**, נולד ב-10 בינואר 1992) הוא כדורגלן עבר קרואטי ששיחק בעמדת המגן הימני.

## קריירת מועדונים
ורסאלקו התחיל את הקריירה שלו במחלקת הנוער של דינמו זאגרב. בקיץ  הושאל ללוקומוטיבה זאגרב לעונה אחת. ב-26 ביולי 2009 ערך את הופעת הבכורה שלו במועדון והראשונה בקריירה במדי קבוצת בוגרים. ב-22 בדצמבר 2009 חזר לסגל של דינמו זאגרב. ב-27 בפברואר 2010 ערך את הופעת הבכורה שלו במדי דינמו נגד קרואטיה סאסטווה. ב-28 ביולי 2010 ערך את הופעת הבכורה שלו במפעליים האירופים במשחק נגד שריף טירספול במסגרת מוקדמות ליגת האלופות. במהלך הקיץ אולימפיק מרסיי הגישה הצעה על סך 4 מיליון אירו תמורת השחקן, אך הנהלת המועדון דחתה את ההצעה. ב-29 באוגוסט הבקיע את שער הבכורה שלו בקריירה בניצחון 0-2 נגד ציבאליה זאגרב. בשנת  נבחר ל"תקוות השנה בקרואטיה".

ב-12 ביולי 2013 חתם בגנואה מהסרייה א' תמורת 4.6 מיליון אירו. בגנואה הפך לשחקן מוביל ושיחק בכל משחקי המועדון עד למחזור ה-22 שלאחריו נפצע ולאחר שהחלים לא חזר להרכב המועדון. ב-22 ביולי 2014 חתם בססואולו העולה החדשה לסרייה א' תמורת 3.5 מיליון אירו.

ב-22 ביוני 2016 ורסאלקו חתם באתלטיקו מדריד. בתחילת עונת 2017/2018, התחיל ורסליקו לפתוח כמגן הקבוע של אתלטיקו מדריד, על חשבון חואנפראן, והפגין יכולת מצוינת.

ב-31 ביולי 2018 הושאל לאינטר מילאנו לעונה אחת.

ב-2 ביולי 2022 חתם ורסאליקו באולימפיאקוס לשלוש שנים, אולם שוחרר מהמועדון אחרי 3 משחקים בלבד.

## קריירה בינלאומית
ב-2 בנובמבר 2010 נכלל לראשונה בסגל נבחרת קרואטיה במשחק נגד  במסגרת מוקדמות יורו 2012. הוא ערך את הופעת הבכורה שלו בנבחרת ב-9 בפברואר 2011 במשחק ידידות מול . ורסאלקו נכלל בסגל הרחב של הנבחרת לקראת יורו 2012, אך לא נכלל בסגל הסופי. כעבור זמן קצר נקרא לחזור לסגל הנבחרת לקראת פציעתו של איבו איליצ'ביץ'. ורסאלקו נכלל בסגל הנבחרת לקראת מונדיאל 2014 ואף פתח במשחק הפתיחה נגד . ב-12 בנובמבר 2014 ענד את סרט הקפטן במשחק ידידות נגד  והפך לקפטן הצעיר ביותר בתולדות הנבחרת.

## תארים
; דינמו זאגרב
*ליגת העל הקרואטית: , , , 
*הגביע הקרואטי: , 
*הסופר קאפ הקרואטי: 

#### אתלטיקו מדריד

* לה ליגה: 2020/2021
* הליגה האירופית: 2017/2018
; אישיים
*תקוות השנה בקרואטיה: 

## קישורים חיצוניים

קטגוריה:כדורגלנים קרואטים
קטגוריה:מגני כדורגל קרואטים
קטגוריה:כדורגלני דינמו זאגרב
קטגוריה:כדורגלני לוקומוטיבה זאגרב
קטגוריה:כדורגלני גנואה
קטגוריה:כדורגלני ססואולו
קטגוריה:כדורגלני אתלטיקו מדריד
קטגוריה:כדורגלני אינטר מילאנו
קטגוריה:כדורגלני אולימפיאקוס
קטגוריה:כדורגלני נבחרת קרואטיה
קטגוריה:כדורגלני יורו 2012
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:ספורטאים קרואטים באיטליה
קטגוריה:ספורטאים קרואטים בספרד
קטגוריה:ספורטאים קרואטים ביוון
קטגוריה:קרואטים שנולדו ב-1992
פסיפאה (ירח)

**פסיפאה** הוא ירח של כוכב הלכת צדק.
פסיפאה התגלה בשנת 1908 על ידי פיליבר ז'אק מלוט וקיבל את שמו על שם פסיפאה אשר הייתה אשתו של מינוס ואמו של המינוטאורוס לפי המיתולוגיה היוונית.

לאחר גילוי קוטלג פסיפאה בשם **1908 CJ** כיוון שלא היה ידוע האם הוא אסטרואיד או שמא ירחו של צדק. רק ב-10 באפריל באותה השנה הבחינו בכך שהוא ירחו של צדק.

פסיפאה קיבל את שמו הנוכחי רק בשנת 1975. לפני קבלת שמו הוא נקרא בשם **Jupiter VIII** ובין השנים 1955 ל-1975 נקרא לעיתים "פוסידון".

פסיפאה נתן את שמו לקבוצת הירחים פסיפאה אשר קרויה על שמו, ירחיה של קבוצה זו מקיפים את צדק ממרחק של 22.8 עד 24.1 מיליון ק"מ, לקבוצה זו משתייכים הירחים: פסיפאה, סינופה, קלירואי, מגאקליטה, אוטונואה, יורדמה, וספונדה.

עם קוטר של 58 קילומטרים פסיפאה הוא הירח הבלתי רגיל השלישי בגודלו לאחר הימליה ואלרה.

ממדידות ספקטרוסקופיות בגלי אינפרא-אדום עולה כי פסיפאה הוא אובייקט חסר ייחוד גל, דבר אשר עולה בקנה אחד עם החשדות כלפיו בדבר היותו אסטרואיד.

פסיפאה ושאר הירחים בקבוצת ירחים זו הם ככל הנראה שברים מאסטרואיד אשר נלכד בכוח המשיכה של צדק.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:ירחי צדק
עונת 2007/2008 בליגה הלאומית

**עונת 2007/2008 בליגה הלאומית** הייתה העונה התשיעית של הליגה הלאומית כליגה השנייה בחשיבותה בכדורגל בישראל. הליגה החלה ב-17 באוגוסט 2007 והסתיימה ב-24 במאי 2008.

על ניצחון במשחק הוענקו שלוש נקודות ונקודה בודדת הוענקה על תיקו.

הליגה כללה 12 קבוצות. העונה הסתיימה בניצחון של הכח רמת עמידר רמת גן שעלתה לעונת 2008/2009 לליגת העל לצד הפועל פתח תקווה. 

הפועל עירוני ראשון לציון והפועל נצרת עילית ירדו לליגה השלישית.

עדן בן בסט מהפועל חיפה ומוחמד כיאל מהכח רמת עמידר רמת גן זכו בתואר מלך השערים של הליגה עם 13 כיבושים כ"א.

## טבלת הליגה

## קישורים חיצוניים
* נתוני העונה בטבלת ההתאחדות
* נתוני העונה

קטגוריה:עונות בליגת המשנה בכדורגל בישראל
קטגוריה:2007 בישראל: כדורגל
קטגוריה:2008 בישראל: כדורגל
קטגוריה:תחרויות כדורגל ב-2007
קטגוריה:תחרויות כדורגל ב-2008
הריזאו

**הריזאו** (בגרמנית: **Herisau**) היא בירת קנטון אפנצל אוסר-רודן שבשווייץ. העיר היא מקום מושב ממשלת הקנטון והפרלמנט שלו ורשויות השיפוט של הקנטון שוכנות בטורגן.

גרעין היישוב והבתים סביב לכיכר המרכזית, הכנסייה הפרוטסטנטית משנת 1580, הבתים הקרויים Wetter ו-zur Rose (שניהם משנת 1737, גרעין הכפר שוונברג (Schwänberg) ובניין הממשלה הכולל בתוכו את ארכיון הקנטון, רשומים כאתרי מורשת לאומיים.

יחד עם ערים נוספות בהרי האלפים, הריזאו שותפה באגודה ליישום של האמנה האלפינית להשגת פיתוח בר קיימא בהרי האלפים. בשנת 2003 הוענק להריזאו תואר העיר האלפינית לאותה שנה.

## היסטוריה
הריזאו מוזכרת לראשונה בתיעוד משנת 837 בשם Herinisauva, והכנסייה שלה מוזכרת לראשונה ב-907. ב-1084 נחרבה העיירה במסגרת הקרבות סביב למנזר סנט גאלן. ב-1248 וב-1249 חרבה העיירה שוב, הפעם על ידי המנזר עצמו. ב-1041 הצטרפה הריזאו לברית יחד עם יישובים אחרים באפנצל כחלק ממלחמות אפנצל.

בשנים 1517 – 1518 הצליחה הריזאו להשיג את עצמאותה מהמנזר. ב-1601 נבנה בניין העירייה. ב-1606 עלה רוב שטחה של העיר באש. ב-1648 נפרד מהריזאו הכפר שוולברון והיה לכפר עצמאי נפרד. בין השנים 1798 – 1803 הייתה הריזאו בירת קנטון זנטיס במסגרת הרפובליקה ההלווטית.

## גאוגרפיה דמוגרפיה וכלכלה
שטחה של הריזאו הוא 25.2 קמ"ר. מתוכו 56.8% משמשים לחקלאות, 27.1% הם שטחים מיוערים, 15.5% הם שטחים בנויים ו-0.6% הוא שטחי נהרות, קרחונים והרים.

העיר ממוקמת באזור ההינטרלנד לשעבר. היא שוכנת על צומת דרכים אזורים חשוב: הכביש בין סנט גאלן וטוגנבורג והכביש בין גרוסאו ואזור אפנצל. בנוסף להיותה בירת הקנטון, כשליש מאוכלוסיית הקטנון מתגוררת בהריזאו. היא כוללת את הכפר הריזאו וכפרים מפוזרים המהווים ערי שינה ואזורי תעשייה. לפני 1648 היה שטח השיפוט של הריזאו כפול מזה של היום, אז נפרד ממנה הכפר שוולברון וב-1720 נפרד ממנה הכפר וולדשטאט.

נכון לשנת 2014 מנתה אוכלוסיית הריזאו 15,512 תושבים. הריזאו שוכנת במרכז חלקה המזרחי של שווייץ. כבר ב-1537 היא קנתה לעצמה שם של מרכז סחר חשוב.

## קישורים חיצוניים

* 
* 

## הערות שוליים

קטגוריה:אפנצל אוסר-רודן
קטגוריה:שווייץ: ערים
קטגוריה:הקנטונים של שווייץ: ערי בירה
טויפן

**טויפן** (בגרמנית: **Teufen**) היא עיירה בקנטון אפנצל אוסר-רודן שבשווייץ.

## היסטוריה
טויפן מוזכרת לראשונה במסמך משנת 1272. ב-1300 מנה המקום חמש חוות בלבד. ב-1525 החליטה אספת הקנטון שכל קהילה תוכל להחליט אם היא מעוניינת להישאר קתולית. החלטה זה הובילה לפיצולו קנטון אפנצל לשניים בשנת 1597.

ב-1841 הציעה העיירה לממשלת הקנטון את בניין בית הספר החדש שלה, אך ההצעה נדחתה.

ענף האריגה היה חשוב מאוד בטויפן. בשנת 1820 לערך, הומצא בטויפן סוג של נול חדש, שאפשר ביצוע עבודות רקמה בקלות. המצאה זו נתנה דחיפה לענף הרקמה בעיר בשנות התשעים של המאה ה-19.

## גאוגרפיה ודמוגרפיה
שטחה של טויפן הוא 15.3 קמ"ר. מתוכם 55.4% משמשים לחקלאות, 29.8% מיוערים, 14% הם שטחים בנויים ו-0.8% הם שטחי נהרות, קרחונים והרים.

נכון ל-2014 מנתה אוכלוסיית טויפן 6,112 תושבים.

## קישורים חיצוניים

* 

## הערות שוליים

קטגוריה:אפנצל אוסר-רודן
קטגוריה:שווייץ: ערים
האסון האווירי בפרקלטון

[350px|ממוזער|שמאל|מטוס [קונסולידייטד B-24 ליברייטור|B-24 זהה לזה שהיה מעורב בתאונה]]
**האסון האווירי בפרקלטון** התרחש ב-23 באוגוסט 1944. מפציץ אמריקאי מדגם קונסולידייטד B-24 ליברייטור התרסק אל תוך מרכז הכפר פרקלטון (Freckleton) במחוז לנקשייר שבבריטניה ופגע במספר מבנים. בתאונה נספו 61 אנשים, מהם 38 ילדים. זה היה אחד מאסונות התעופה החמורים ביותר בבריטניה במהלך מלחמת העולם השנייה.

## התאונה
שדה התעופה וורטון בלנקשייר שימש בשנת 1944 את חילות האוויר של צבא ארצות הברית. בבוקר יום האסון המריאו מהשדה לטיסת ניסוי שני מטוסי B-24 חדשים, שנועדו להימסר לטייסת מבצעית. עקב התפתחות סופה באזור הם נקראו לחזור לשדה. עד שהתקרבו המטוסים לשדה התעופה כבר הפחיתו הרוח והגשם את הראות באזור.

המטוס הראשון התקרב לנחיתה ממערב במסלול 26 וטייסו הודיע למגדל הפיקוח ברגע האחרון שהוא מבטל את הנחיתה ופונה לבצע הקפה נוספת. זמן קצר לאחר מכן פגע המטוס במרכז הכפר פרקלטון, שנמצא מצפון-מזרח לשדה התעופה. קצה כנפו של המטוס, שנמצא בגובה נמוך מאוד, פגעה תחילה בצמרת עץ ולאחר מכן נתלשה מגוף המטוס משפגעה בפינת מבנה. גוף המטוס המשיך לנוע כשהוא פוגע בארבעה מבנים ואז חצה רחוב, פגע בקרקע והתלקח. חלק מגוף המטוס פגע באגף של בית הספר "השילוש הקדוש" שבו למדו ילדים בגיל הגן. דלק שדלף ממכלי המטוס התלקח וגרם לדלקה נרחבת.

בבית הספר שנפגע נהרגו 38 ילדים בני ארבע עד שש וששה מבוגרים. אחד המבנים האחרים שנפגע היה בר ובו נספו 14 - שבעה אמריקאים, ארבעה חיילי חיל האוויר המלכותי ושלושה אזרחים. גם שלושת אנשי צוות המטוס נספו. בסך הכל נהרגו כתוצאה מההתרסקות בו במקום 52 אנשים. אנשים רבים אחרים נפצעו ותשעה מהפצועים נפטרו בימים שלאחר מכן.

## לאחר התאונה
דו"ח החקירה של האסון קבע כי סיבת ההתרסקות המדויקת איננה ידועה, אך כי טייס המטוס לא הבין את מידת הסכנה הטמונה בסופה שהתפתחה אלא כשהיה בגישה הסופית לנחיתה, מועד בו כבר לא נמצא בגובה ובמהירות מספיקים לשם תמרון. האפשרות של כשל מבני בגוף המטוס לא נשללה, אך כיוון שהמטוס נהרס כליל לא ניתן היה לבדוק אפשרות זו באופן ממצה. הדו"ח ציין כי רבים מטייסי ארצות הברית שהגיעו לבריטניה הקלו ראש בעוצמת הסופות המקומיות והמליץ כי באימוניהם תודגש הסכנה הטמונה בסופות אלו.

אנדרטה לנספים הוקמה בחצר כנסיית הכפר ואנדרטה נוספת הוצבה באתר התאונה בשנת 2007. גן זיכרון וגן משחקים לילדים נבנו בכפר בכספים שאספו אוויראים אמריקאים ונפתחו באוגוסט 1945. אולם זיכרון להרוגים נחנך בכפר בשנת 1977.

## קישורים חיצוניים

* תיאור האסון, באתר ה-BBC
** עמוד נוסף
* תיאור האסון, באתר LAIT.uk

## הערות שוליים

פרקלטון
פרקלטון
פרקלטון
אסון האווירי בפרקלטון
אסון האווירי בפרקלטון
אסון האווירי בפרקלטון
אסון האווירי בפרקלטון
קטגוריה:פגיעת כלי טיס במבנה
היידן (שווייץ)

**היידן** (בגרמנית: **Heiden**) היא עיירה בקנטון אפנצל אוסר-רודן שבשווייץ. האזור הבנוי בסגנון בידרמאייר סביב לכיכר הכנסייה מוגדר כאתר מורשת לאומי.

## היסטוריה
היידן מוזכרת לראשונה במקור משנת 1461 בשם guot genant Haiden.

בשנת 1650 התגלעה מחלוקת בין היידן לבין וולפהלדן על השליטה על הכנסייה. סכסוך זה הוביל להקמתן של כנסיות בשני הכפרים ב-1652 ולהפרדתם כשני כפרים עצמאיים.

מייסד הצלב האדום, ז'אן אנרי דינן בילה את שנותיו האחרונות בהיידן. הנשיא לשעבר של הוועד הבינלאומי של הצלב האדום, יקוב קלנברגר, הוא יליד היידן.

## גאוגרפיה, דמוגרפיה ותחבורה
שטחה של היידן הוא 7.5 קמ"ר. מתוכם 52.4% משמשים לחקלאות, 30.6% הם שטחים מיוערים, 16.8% הוא שטח בנוי ו-0.3% הוא שטחי נהרות, קרחונים והרים. העיירה כוללת את הכפר היידן עצמו וכפרים קטנים הפזורים סביבו.

נכון לשנת 2015 מנתה אוכלוסיית היידן 4,082 תושבים.

היידן מחוברת באמצעות רכבת גלגלי שיניים עם העיירה רורשאך הנמוכה ממנה ב-400 מ'.

## קישורים חיצוניים

* 

## הערות שוליים

קטגוריה:אפנצל אוסר-רודן
קטגוריה:שווייץ: ערים
הקבר השביעי

**הקבר השביעי** הוא ספר מתח לנוער שכתב הסופר אלדד אילני.

הספר יצא לאור בשנת 2015 בהוצאת כנרת זמורה-ביתן דביר ובעריכת מיכל פז-קלפ. הספר, שקיבל את שמו מאלבום הקונספט The graveyard של קינג דיימונד, מספר על חבורת נערים חובבי מוזיקת מטאל החיים בשכונה שקטה ונקלעים להרפתקה חוצת יבשות.

אילני, שהחל לשמוע מטאל בהשפעת ילדיו, כלל בספר זה פרק ששמו "!metal rules" ובו מעין מדריך עבור מאזינים שטרם התוודעו למוזיקת המטאל, הכולל המלצות האזנה המחולקות לארבעה שלבים לפי אינטנסיביות.

## קישורים חיצוניים
*הקבר השביעי
* 
*

## הערות שוליים

קטגוריה:ספרי ילדים ונוער בעברית
קטגוריה:ספרי הוצאת כנרת
קטגוריה:ספרי זמורה ביתן
קטגוריה:ספרי הוצאת דביר
אורנש

**אורנש** (בגרמנית: **Urnäsch**) הוא כפר בקנטון אפנצל אוסר-רודן שבשווייץ.

## היסטוריה
בשנת 831 לספירה מוזכר לראשונה חלק מאורנש הידוע כ-Färchen. ב-1344 נמכר הכפר לרוזן גרמני, אך מאוחר יותר נרכשו אדמות הכפר על ידי מנזר סנט גאלן.

לאחר הקרבות בווגלינזג ב-1403 ובשטוס ב-1405, השיגו השטחים הללו את עצמאותם כחלק מאפנצל. ב-1417 נבנתה הכנסייה ומועד זה נחשב כהקמתו הרשמית של אורנש. ב-1641 נחרב הכפר בשריפה קשה.

## גאוגרפיה ודמוגרפיה
שטחו של אורנש הוא 48.3 קמ"ר. מתוכם 53.9 משמשים לחקלאות, 41.1% הם שטחים מיוערים, 3.4% הם שטחים מיושבים ו-1.7% הם שטחי נהרות קרחונים והרים. גובהו של הכפר הוא 838 מ' מעל פני הים, הנקודה הנמוכה ביותר היא במורבך, 722 מ' והנקודה הגבוהה ביותר היא בפטרזלפ, 1,590 מ'.

נכון לשנת 2014 עמדה אוכלוסיית אורנש על 2,230 תושבים.

## קישורים חיצוניים

* 

## הערות שוליים

קטגוריה:אפנצל אוסר-רודן
קטגוריה:שווייץ: ערים
קטגוריה:יישובים שהוקמו במאה ה-15
אליזבת ברינגטון

**אליזבת אן ברינגטון** (באנגלית: **Elizabeth Ann Berrington**; נולדה ב-3 באוגוסט 1970) היא שחקנית אנגלייה. היא השתתפה בסדרות טלוויזיה בריטיות כמו "דרך ווטרלו", "The Bill", "המשרד", "חדר מיון", "האגמים" ו"רוז ומלוני".

## ביוגרפיה
ברינגטון נולדה בוואלוסי (Wallasey) שבאנגליה. ב-1999 שיחקה בתפקיד מארי אנטואנט בסדרה הקומית "שיאכלו עוגות" בכיכובן של דון פרנץ' וג'ניפר סונדרס. בקולנוע השתתפה בסרטים מצליחים רבים בהם "The Little Vampire", "נני מקפי - קסם של אומנת" עם אמה תומפסון ו"ברוז'" בכיכובם של קולין פארל, ברנדן גליסון ורייף פיינס. ב-2008 שיחקה בתפקיד מל בסדרה "תפאורות קרטון". היא השתתפה בפרק "Cat Among the Pigeons" בסדרת הטלוויזיה "פוארו". ב-1993 שיחקה ברינגטון בסרט "עירום" של מייק לי. היא גם הופיעה בסרט נוסף של לי הדרמה "סודות ושקרים" בכיכובם של ברנדה בלתין, מריאן ז'אן-בפטיסט וטימותי ספול.

ב-2009 כיכבה ברינגטון יחד עם השחקנית שירלי הנדרסון בדרמה "May Contain Nuts" של רשת ITV בתפקיד פיון, אמא סנובית שגרה בפרברים. בקומדיה "Psychoville" של BBC Two שיחקה בתפקיד האחות ניקולה. מ-2009 ועד 2011 הופיעה בתפקיד מורה לטכנולוגיית מזון בשם רובי פריי בסדרה של ה-BBC "דרך ווטרלו", ועזבה אחרי שתי עונות. היא שיחקה בתפקיד "דודה" (Auntie) בפרק "אשתו של הדוקטור" מהעונה השישית של סדרת המדע בדיוני "דוקטור הו". ב-1997 הופיעה בפרסומת עבור "TV License". ב-2012 השתתפה בפרק בסדרה "תחבולות חדשות" בו גילמה רוצחת בשם גרייס. בשנים 2012 ו-2013 גילמה את הדמות פולה קוש בסדרה הקומית "סטלה" של ערוץ Sky 1. ב-2015 חזרה להופיע בשני פרקים של הסדרה.

ב-2011 כיכבה ברינגטון בתפקיד פולה בסרט הטלוויזיה "לפלנד" בשידורי חג המולד של ה-BBC. היא השמיכה לשחק באותו תפקיד בסדרת הספין אוף "להיות איילין" שעלתה לשידור בפברואר 2013. בתיאטרון הופיעה ברינגטון במחזה "The Low Road" בשנת 2013. באוגוסט 2014 שיחקה בתפקיד סנדרה בפרק בסדרה "Cuckoo".

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בריטיות שנולדו ב-1970
קטגוריה:בריטים שנולדו ב-1970